Rugăciune specială pentru încetarea epidemiei de coronavirus, transmisă preoților de Patriarhul Daniel - Tion
Patriarhul Daniel a transmis miercuri, 11 martie 2020, către toți preoții, o rugăciune de rostit în contextul răspândirii coronavirusului. Rugăciunea specială pentru încetarea epidemiei de coronavirus a fost transmisă preoților din România, pentru a o rosti în biserici.

Rugăciunea specială pentru încetarea noii epidemii se va citi, conform reprezentanților Patriarhiei Române, înainte de Sfânta Liturghie sau Vecernie sau Pavecerniță.

Preotul citește această rugăciune, pe solee, cu fața spre răsărit:

„Doamne, Dumnezeul nostru, Cel ce ești bogat în milă și, cu purtarea Ta de grijă cea înțeleaptă, ocârmuiești viața noastră, ascultă rugăciunea noastră, primește pocăința noastră pentru păcate, oprește noua boală molipsitoare (noua epidemie), precum ai încetat pedepsirea poporului Tău în vremea regelui David. Cel ce ești Doctorul sufletelor și al trupurilor noastre, dăruiește însănătoșire celor cuprinși de boală, ridicându-i grabnic din patul durerii, ca să Te slăvească pe Tine, Mântuitorul cel Milostiv, iar pe cei sănătoși îi ocrotește de orice boală. Binecuvintează, întărește și păzește, Doamne, cu harul Tău, pe toți cei care, cu iubire de oameni și jertfelnicie, îi îngrijesc pe cei bolnavi la casele lor sau în spitale. Îndepărtează toată boala și suferinţa din popor și ne învață să prețuim viața și sănătatea ca daruri ale Tale. Dăruiește-ne, Dumnezeule, pacea Ta şi umple inimile noastre de credință neclintită în ocrotirea Ta, de nădejde în ajutorul Tău și de dragoste față de Tine și de aproapele. Că al Tău este a ne milui și a ne mântui pe noi, Dumnezeul nostru, și Ție slavă înălțăm: Tatălui și Fiului și Sfântului Duh, acum și pururea și în vecii vecilor”.
[(('Controlul Populației',), 167), (('Știre Reală',), 418), (('Remedii Miraculoase', 'Religie'), 207), (('Înșelăciune',), 220), (('Supremația Românească',), 246), (('Reticență la Vaccinare',), 170), (('Înșelăciune', 'Noua Ordine Mondială'), 215), (('Satiră',), 304), (('Armă Biologică',), 251), (('Controlul Populației', 'Big Pharma'), 14), (('Plandemic',), 267), (('5G', 'Noua Ordine Mondială'), 247)]